दो स्ट्रोक में तीन-चौथाई से पूरे पावर पर।
पूरा पावर।
पिछली कोई भी टपरवेयर पार्टी जिसमें आप गई हों,
उनके विपरीत मैं उत्पाद के पूरे विवरण देती हूँ और अपने ख़ुद के स्नैक भी बनाती हूँ।
इस मंगलवार की मेनू में होगा ताज़ा निकला शफ़तालू का रस
और नमकीन बिस्किट की पपड़ी पर लेमन-लाइम बार।
शानदार। मिलते हैं।
साइंटिफ़िक अमेरिकन
क्या इन आदमियों को पता है जीवन की शुरुआत कैसे हुई थी?
बॉनी गार्मस की किताब पर आधारित
लेसन्स इन केमिस्ट्री
इस वाले के बारे में क्या ख़्याल है?
"ब्यूटाइलेटेड हाइड्रॉक्सीटोल्यूइन।"
एक अच्छा नियम यह है कि ऐसा खाना नहीं खाना चाहिए जिसमें जेट के ईंधन वाली सामग्री हो।
मैं इसे अपनी शब्दावली में जोड़ लूँगी।
डैड की आँखें किस रंग की थीं?
नीली, तुम्हारे जैसी। तुम जानती हो अप्रभावी जीन कैसे काम करते हैं।
उनके बाल किस रंग के थे?
भूरे। ये सवाल किसलिए पूछ रही हो?
मिसेज़ मडफ़ोर्ड हमसे एक वंश-वृक्ष बनवा रही हैं
और मुझे डैड के बारे में कुछ नहीं मालूम।
- तुम अपने डैड के बारे में जानती हो। - नहीं जानती हूँ।
हाँ, जानती हो। तुम जानती हो कि वह एक कमाल के वैज्ञानिक थे,
वह दयालु थे,
बहुत अजीब नाचते थे
और तुमसे मिलने तक दुनिया में मेरे सबसे मनपसंद इंसान थे।
ख़ैर, उनके माता-पिता का क्या? मुझे उनका नाम भी वृक्ष में लिखना होगा।
तुम्हारे डैड के बचपन में तुम्हारे दादा-दादी एक कार दुर्घटना में मर गए थे,
फिर वह एक अनाथालय में रहने चले गए थे।
आपके माता-पिता का क्या?
एज़रा और आईरिस। हमने कई बार घर बदला था। कुछ ख़ास रोमांचक नहीं है।
तो हम एकदम अकेले हैं?
हम अकेले के एकदम विपरीत हैं।
हमारे पास एक-दूसरे का सहारा है, हमारे पास साढ़े छह है
और हमारे पास एक बहुत बड़ा परिवार है जो घर पर डिनर के लिए हमारा इंतज़ार कर रहा है।
लेकिन तुम शेफ़ हो, तो तुम मुझे बताओ। तुम्हें क्या चाहिए?
मैं आटा लाती हूँ। आप माँस कटवाइए।
- समझ गई। - लेकिन कम वसा का कुछ नहीं।
ज़ाहिर है।
- मुझे एक गमबॉल चाहिए! - बस करो!
- यहाँ वापस आओ! - मैं घोड़े पर बैठना चाहता हूँ!
- घोड़े से उतरो! - क्या सब ठीक है?
हाँ। मैं अपने इन शैतानों के लिए माफ़ी चाहती हूँ।
- कोई बात नहीं। मैं समझती हूँ। - पता है, पाँच मिनट।
मुझे बस पाँच मिनट की शांति चाहिए।
ख़ैर, अगर मैं लालच करूँ तो,
मैं चाहूँगी कि ये मेज़ सजा दें और कभी-कभी शुक्रिया बोल दें।
लेकिन पाँच मिनट, मेरे लिए उतने ही बहुत हैं।
वे लड़के कितना हुड़दंग कर रहे थे। गज़ब।
ब्यूटाइलेटेड हाइड्रॉक्सीटोल्यूइन।
उस आदमी का दिमाग़ ख़राब था। सोच सकते हो कि मैं एक टीवी शो की मेज़बानी करूँगी?
सच में? सुना है टीवी में अच्छे पैसे मिलते हैं।
अपनी आत्मा बेचने की क्या क़ीमत है?
निर्भर करता है। वे कितने पैसे दे रहे हैं?
मुझे लगा आप टपरवेयर बेचती हैं।
मैं टपरवेयर बेचती हूँ ताकि मेरे पास अपनी शोध के लिए समय रहे।
मैं अभिनेता बनना चाहता हूँ। जैसे "गनस्मोक" पर हैं।
तुम अपनी माँ की तरह एक वक़ील बनना चाहोगे।
या, अगर काम नहीं बना, तो अपने पिता की तरह एक डॉक्टर।
तुम्हें और दूध की ज़रूरत है।
तुम भाग्यशाली हो कि तुम्हारे पिता हैं।
तुम्हारे भी पिता हैं, बनी।
वह अभी तुम्हें स्वर्ग से देख रहे हैं।
जानती हूँ। मैं बस उकसा रही थी।
माफ़ कीजिए, मिस ज़ॉट,
लेकिन फ़िलिप्स लैबोरेटरी की एक बिना खुली चिट्ठी तुम्हारी मेज़ पर क्या कर रही है?
वही फ़िलिप्स जिसने तुम्हें एक बार नहीं, बल्कि दो बार दोबारा इंटरव्यू के लिए बुलाया है?
मैं नामंज़ूरी खाने के बाद पढ़ना पसंद करती हूँ।
तुम चाहती हो मैं तुम्हारे लिए पहले से एक नज़र मार लूँ? मेरे चेहरे पर कोई भाव नहीं आएँगे।
खोलिए!
- खोलिए! - खोलिए!
- खोलिए! खोलिए! - अच्छा, ठीक है।
ज़रूर पढ़ो।
"मिस ज़ॉट, उम्मीदवारों को छाँटने की प्रक्रिया में
अपना सब्र क़ायम रखने के लिए हम आपका शुक्रिया अदा करते हैं।
आपको यहाँ बताकर हमें बेहद ख़ुशी हो रही है...
आपको यहाँ बताकर हमें बेहद ख़ुशी हो रही है कि आप हमारे अंतिम चरण में पहुँच गई हैं
और हम जल्द ही फ़ैसला लेने की मंशा रखते हैं।
कृपया जल्द से जल्द हमें रेफ़रेन्स भेज दें
ताकि हम..." बक-बक-बक-बक।
बधाई हो, एलिज़ाबेथ!
- रेफ़रेन्स। - यह शानदार है।
रेफ़रेन्स क्या होता है?
रेफ़रेन्स उसे कहते हैं जब कोई ऐसा इंसान, जिसके साथ आप और काम करना नहीं चाहते,
आपकी अगली नौकरी के लिए ज़िम्मेदार हो।
ख़ैर, मैं कोई उम्मीदें नहीं बाँध रही।
हेस्टिंग्स लैबोरेट्रीज़
मैं यहाँ डॉ. डोनाटी से मिलने आई हूँ।
मेरे पास कोई अपॉइंटमेंट नहीं है, लेकिन मैं उन्हें चौंकाने की उम्मीद कर रही थी।
डॉ. डोनाटी अब यहाँ काम नहीं करते।
मुझे पता नहीं था।
मैं किससे बात कर सकती हूँ...
शुक्रिया।
एलिज़ाबेथ?
बोरीविट्ज़।
तो, डोनाटी को क्या हुआ?
ख़ैर, तुम्हें पता ही है यह कैसे होता है।
बोर्ड को कुछ नया ख़ून चाहिए था।
नया ख़ून आख़िर घूमफिर कर आया पुराना ख़ून ही होता है।
सही कहा।
मैं बता नहीं सकता कि इन पिछले कुछ सालों में मैं कितनी बार तुमसे बात करना चाहता था।
तुम बस धीरे-धीरे बढ़ रहे थे?
माफ़ करना, एलिज़ाबेथ।
हाँ, ख़ैर, मुझे फ़िलिप्स में एक केमिस्ट्री पद मिलने की बात हो रही है।
यहाँ आकर सिफ़ारिश माँगना बेहद बुरा लग रहा है।
इसलिए सच बोलकर मेरे काम के लायक़ कुछ लिख दो,
या, उसके बजाय, मेरे मुँह पर बोल दो कि तुम मेरे करियर में रोड़े डालोगे,
जैसे डोनाटी ने किया था।
मतलब, मुझे यक़ीन है तुम्हें अपनी वर्तमान लैब से
बहुत बेहतरीन सिफ़ारिश मिली होगी।
वर्तमान में मैं टपरवेयर बेचती हूँ।
मैं तुम्हें अच्छी सिफ़ारिश लिखकर नहीं दूँगा।
मैं जानती थी यह एक ग़लती है।
मैं नहीं दूँगा क्योंकि मैं चाहता हूँ तुम यहाँ वापस आ जाओ।
यहाँ? मज़ाक कर रहे हो?
तुम एक उम्दा केमिस्ट हो।
और तुम हेस्टिंग्स के बारे में चाहे जो भी सोचती हो,
दक्षिण कैलिफ़ोर्निया में यह अब भी सबसे अच्छी जगह है।
फ़िलिप्स से कहीं बेहतर। इसके बारे में ना सोचना तुम्हारी बेवक़ूफ़ी होगी।
- केमिस्ट? - ख़ैर, जूनियर केमिस्ट।
कौन से विभाग में?
डीएनए।
रेमसन और मेरी सम्मानित साख के बीच,
हमारी डीएनए लैब एबायोजेनेसिस शोध में प्राधिकारी बन गई है।
बस महत्वपूर्ण काम करते हुए समर्पित पुरुष।
और साथ में प्रकाशित करेंगे। मैं तुम्हें सह-लेखक का श्रेय भी दे दूँगा।
मुख्य लेखक कौन होगा?
ज़ाहिर है, वह मैं होऊँगा।
तुम?
वह आदमी जिसने मेरा काम चुराया और फिर उसके बारे में झूठ बोला?
मैं नह... मैं तुम्हें प्रभारी नहीं बना सकता। सह-लेखक, यह... यह कम नहीं है।
सह-लेखक काफ़ी मायने रखता है।
तो तुम पेशकश के बारे में सोचोगी?
मैंने सोच लिया है।
और तुम्हारे हिसाब से मेरे वंश-वृक्ष में यह कौन है?
लीना?
राष्ट्रपति?
"क्या वह राष्ट्रपति हो सकते हैं?" और नहीं।
अमांडा।
क्या वह लैसी हो सकती है?
यह एक वंश-वृक्ष है, चिड़ियाघर नहीं। हम लोगों की बात कर रहे हैं।
लोग जानवर ही होते हैं।
नहीं, वे नहीं होते हैं, मैडेलिन। लोग मनुष्य होते हैं।
लेकिन लोग स्तनपाई होते हैं और स्तनपाई जीव जानवर होते हैं।
मैडेलिन, बस हो गया।
टॉमी?
क्या मैं एक जानवर हो सकता हूँ?
अब बस करो, टॉमी। बस करो। अब...
अरे, नहीं। नहीं, तुम सब, बंद करो!
बैठ जाओ! अभी!
टॉमी।
मैडेलिन, मुझसे क्लास के बाद मिलना।
- शैम्पेन? - हाँ। शुक्रिया।
तुम हमारे साथ पियोगी?
अरे, नहीं। मैं लंच से पहले नहीं पीती।
माफ़ करना।
ज़ॉट निवास।
ओह, भगवान के लिए।
उसने सौंपे गए काम को पूरी तरह बर्बाद कर दिया और कहा कि लोग जानवर होते हैं।
लेकिन लोग जानवर ही होते हैं।
ख़ैर, मुद्दा यह नहीं है, है ना?
कल, चर्चा के समय,
हम राल्फ़ के पालतू कछुए के बारे में बात कर रहे थे
और मैडेलिन ने बीच में दख़ल देकर कहा कि उसे हमारी किताबों की शेल्फ़ पर
नॉर्मन मेलर की कोई किताब नहीं मिली।
ख़ैर, उसे मानवद्वेषी किरदारों में दिलचस्पी है।
कोई हैरानी की बात नहीं है।
क्या आप कहने की कोशिश कर रही हैं कि मैडेलिन मानवद्वेषी है?
मैं कह रही हूँ कि वह दख़ल देती है क्योंकि...
क्योंकि उसे यहाँ पर्याप्त चुनौतियाँ नहीं मिलती हैं।
मैं सलाह दे रही हूँ कि वह ऐसे स्कूल में बेहतर रहेगी
जहाँ थोड़े और ऊँचे स्तर की पढ़ाई होती हो,
ताकि उसका ध्यान केंद्रित रहे।
कैज़्वेल स्कूल जैसी कोई जगह।
मैंने कभी प्राइवेट स्कूल के बारे में नहीं सोचा है।
ख़ैर, मेरे ख़्याल से अब सोचने का समय आ गया है।
अपना समय देने के लिए शुक्रिया।
तुम्हें स्कूल पसंद है, है ना?
ज़ाहिर है मुझे स्कूल नहीं पसंद।
क्या मतलब है तुम्हारा? तुमने मुझे बताया क्यों नहीं?
किसी को स्कूल पसंद नहीं होता। यह एक तथ्य है।
ज़रूरी नहीं कि यह एक तथ्य हो
और ऐसी चीज़ें तुम्हें मुझे बतानी चाहिए।
आपके पास चिंता करने के लिए पहले ही बहुत कुछ है।
अमांडा!
मॉम, क्या आज अमांडा हमारे घर आ सकती है?
इसके डैड को देर तक काम करना है और हमें हमारी ख़ुफ़िया भाषा का अभ्यास करना है।
ज़रूर।
ऐंक-थे यि-डि-गू इज़-मे ज़ि-डि-गॉट।
चलो, तुम दोनों।
मैं यहाँ तुम्हें दोबारा प्रस्ताव देने नहीं आया हूँ। मैं बस अमांडा को लेने आया हूँ।
और मैं कहना चाहता था,
वह चिकन पॉट पाई अगले दिन और भी ज़्यादा लज़ीज़ था।
मुझे पता भी नहीं वह कैसे मुमकिन है।
कोई हैरानी की बात नहीं है।
जब पाई ठंडा होता है, उसके स्टार्च में रेट्रोग्रेडेशन नाम की एक प्रक्रिया होती है,
जिसमें उसके अणु एक क्रिस्टलीय रूप ले लेते हैं।
स्वाद के कंपाउंड उस ढाँचे में क़ैद हो जाते हैं,
जिससे हर निवाला ज़्यादा लज़ीज़ बन जाता है।
हाँ, मुझे एक्स्ट्रा अणुओं का स्वाद बिल्कुल आया था।
बेहद लज़ीज़।
अंदर आओ। मैं डिनर बना रही हूँ।
मैंने कभी ऐसा किचन नहीं देखा है।
यह इसलिए है क्योंकि यह मेरी लैब है, जिसमें मैं खाना भी बनाती हूँ।
लड़कियाँ पीछे की तरफ़ हैं।
वे हमारे कुत्ते को उनकी ख़ुफ़िया भाषा सिखा रही हैं।
अमांडा कैसी थी?
शिष्ट। हँसोड़। शामिल हो रही थी।
हालाँकि, मुझे तुम्हें बता देना चाहिए कि जब मैंने उसे
- गाजर पर पीनट बटर दिया तो वह रोने लगी थी। - त...
मेरी पत्नी उसके लिए वह बनाती थी।
मुझे माफ़ करना। उसकी मौत कब हुई?
मौत नहीं हुई। तलाक़ हुआ।
वह नेवाडा में कहीं आध्यात्मिक ज्ञान के सफ़र पर घूम रही है।
मुझे नहीं पता तुम यह कैसे करती हो।
क्या करती हूँ?
सब कुछ कैसे संभाले रखती हो।
मुझे सिंगल डैड बने बस तीन महीने हुए हैं
और मैं कोई सामंजस्य नहीं बिठा पा रहा हूँ।
ख़ैर, मुझे सबसे अच्छी सलाह यह मिली थी कि कोई यह करने के लिए तैयार नहीं होता है
और फिर आपका दायरा बढ़ जाता है।
आपको लगता है आप नहीं कर सकते और आप फिर भी करते हैं।
मैंने पिछले हफ़्ते ग़लती से उसके लंच के डिब्बे में जिन का फ़्लास्क रख दिया था।
ख़ैर, मिसेज़ मडफ़ोर्ड की क्लास झेलने में जो कुछ भी उसकी मदद करे।
ठीक है, चलो यह करें।
पता है, इसीलिए मुझे लगा था कि तुम एक टीवी स्टार बन सकती हो।
किसलिए?
क्योंकि तुम अपने दर्शकों का सम्मान करती हो।
तुम लोगों को नीचा नहीं दिखाती।
तुम उनसे उनके स्तर पर मिलती हो और फिर किसी तरह उन्हें प्रेरित करती हो।
ख़ैर, अगर मुझे यह प्रस्ताव मानना हो, तो हमें 50-50 पार्टनर बनना होगा।
यह ऐसे नहीं काम करता है।
ख़ैर, तब यह कभी काम नहीं करेगा, क्योंकि मैं नहीं...
नहीं, यह तुम्हारा शो होगा।
तुम उसके हर पहलू की प्रभारी होगी।
अगर मैंने अपना काम ठीक से किया, तो किसी को कभी पता नहीं चलेगा कि मैं कौन हूँ।
मुझे मैड को एक प्राइवेट स्कूल में भेजना है। वह महंगा है।
- इस काम के कितने पैसे मिलेंगे? - तुमने अब तक जितने भी कमाए हैं, उससे ज़्यादा।
स्टेज द्वार
मेरा नाम वॉल्टर है और आज के लिए मैं तुम्हारा टूर गाइड रहूँगा।
चलो देखते हैं। तुम्हारी दाईं तरफ़, बाल और मेकअप।
- वह मैं ख़ुद कर सकती हूँ। - नहीं, तुम नहीं कर सकती।
यह एमस है, बेस्ट बॉय। यह अच्छा आदमी है।
और यह बेस्ट क्यों है?
यह पदवी है।
- और ये मैट और रॉबर्ट हैं। - हाय।
- हैलो। - प्रॉप्स।
कैसे प्रॉप्स?
फेंटनी, चम्मचें, छोटे घोड़े, तुम्हें जो चाहिए।
और ये महिलाएँ पहले से ही तुम्हारी सबसे बड़ी फ़ैन हैं।
- शैरी, नैंसी, लिन और रॉनी। - हैलो।
तुम सबसे मिलकर बहुत अच्छा लगा।
- तुमसे मिलकर भी। - ठीक है। अब...
- कॉफ़ी? - ज़रूर, तुम्हें कैसी कॉफ़ी चाहिए?
नहीं, माफ़ कीजिए, मैं आपके लिए कॉफ़ी लाऊँगा। यह मेरा काम है।
आपको कैसी कॉफ़ी चाहिए?
मुझे ज़रूरत नहीं है। शुक्रिया।
ठीक है। और अंत में...
कंट्रोल रूम।
हैलो।
फिर यह तुम्हारा नया घर है।
केनी, बत्तियाँ चालू करो।
मॉर्निंग, मिस्टर पाइन।
ख़ैर, हम सबने मिलकर अपना दिमाग़ लगाया, हर महिला का आदर्श किचन तैयार किया।
तो? तुम्हारा क्या ख़्याल है?
यह घिनौना है।
ठीक है, चलो छोटा सा ब्रेक लेते हैं।
ठीक है। नहीं, मैं तुम्हारी आपत्ति समझ रहा हूँ।
बात यह है कि टीवी को आकर्षक और मज़ेदार दिखना होता है।
कुकिंग मज़ेदार नहीं होती है। यह ज़रूरी काम है।
सही कहा। ठीक है, एक आईडिया है।
चलो इस शो को दुनिया की सबसे अच्छी डिनर पार्टी मान लेते हैं।
- जहाँ तुम और मिस्टर ज़ॉट डिनर पार्टियाँ देते... - कोई मिस्टर ज़ॉट नहीं है।
मैं शादीशुदा नहीं हूँ। कभी थी ही नहीं।
पता है क्या, क्या हम... क्यों ना हम यह बाद में करें?
तो, तुम्हारा... क्या मैड के पिता...
- क्या वह अपनी पत्नी को धोखा दे रहा था? - अरे, नहीं। हम एक-दूसरे से प्यार करते थे।
हम जीवनसाथी थे।
लेकिन इससे पहले कि मुझे पता चला कि मैं गर्भवती हूँ, उसकी अचानक मौत हो गई।
मुझे बहुत अफ़सोस है।
मुझे भी तुम्हारे लिए अफ़सोस है, तुम्हारे तलाक़ के लिए।
अरे, नहीं। मत करो। हमें एक-दूसरे से प्यार नहीं था।
मुझे पता नहीं अगर उसकी कोई अंतरात्मा भी है।
पता है क्या? हम यह करेंगे।
इस पूरी टीवी वाली बात को एक रोमांचक नए प्रयोग के रूप में देखो।
...चलिए चार अच्छे लोगों से मिलते हैं।
सबसे पहले, हमारा चैंपियन...
- ज़ॉट निवास। - हैलो, मिस ज़ॉट।
बस जानना चाहती थी अगर तुम और मैड कल बारबेक्यू के लिए यहाँ आना चाहोगी।
मेरे नए मैरिनेड का ज़िक्र करो।
ख़ैर, मैड आएगी, लेकिन मैं शायद पढ़ाई कर रही होऊँगी।
- पढ़ाई? - टीवी।
कोई टीवी कैसे पढ़ता है?
चैनल 4 चालू करो।
हाँ।
आ गया?
आ गया।
ठीक है।
अब, देखो मेज़बान कितनी बार मुस्कुराता या हँसता है।
हे भगवान, वे इतना ज़्यादा क्यों मुस्कुराते हैं?
जीवन बीमा के बारे में मुस्कुराने वाली कोई बात नहीं है,
लेकिन उसके बावजूद, मैं आवृत्ति नोट कर रही हूँ।
मैं इसे टीवी गाइड की रेटिंग से भी मिला रही हूँ,
ख़ासतौर से वांछित 24 से 35 उम्र के जनसांख्यिकीय पर ध्यान दे रही हूँ।
यह जीनियस है या पागलपन? मैं तय नहीं कर पा रही।
शो के प्रसारित होने में बस दो हफ़्ते बाकी हैं,
तो मेरे पास पढ़ने के लिए ज़्यादा समय नहीं है।
ख़ैर, अगर तुम्हें पढ़ाई से ब्रेक चाहिए हो, तो हम यहाँ भूनते मिलेंगे।
मेरे नए मैरिनेड के साथ। बाय, एलिज़ाबेथ।
- बाय, चार्ली। - तुमसे प्यार है। तुम्हारी याद आएगी।
मुझे लगा था चार्ली ने रात की शिफ़्ट बंद कर दी थी।
मुझे भी यही लगा था।
येलो पेजेज़ का इस्तेमाल करें : किसी भी चीज़ को ढूँढने के लिए पहली जगह।
क्या मुझे कोई तकिया क़लाम चाहिए? क्या हर शो में कोई तकिया क़लाम होता है?
ज़्यादा मत सोचो।
मुझे कभी समझ नहीं आया उसका क्या मतलब है।
अलविदा, मिस ज़ॉट।
अलविदा, मिसेज़ स्लोन।
...वह गई मिट्टी।
जी, सर, ख़ुफ़िया शब्द हैं...
अब, गज़ब है।
"संक्षिप्त में, मैं वह करने के लिए बहुत कायर था, जो मैं जानता था कि सही है,
वैसे ही जैसे मैं बहुत कायर था वह नहीं करने के लिए, जो मैंने जानता था कि ग़लत है।"
इसका क्या मतलब है?
मेरे ख़्याल से पिप अपनी ज़िंदगी के वह समय याद कर रहा है
जब उसे कुछ करने या ना करने का दबाव महसूस हुआ,
क्योंकि उससे उनकी अपेक्षा की जा रही थी।
और उससे वह कायर बन गया?
साढ़े छह।
हे, मैड, तुम्हें अमांडा के डैड, वॉल्टर याद हैं?
आपको लगता है मेरी याददाश्त चली गई है?
हमने अभी ही उन्हें देखा था।
मेरे कहने का मतलब था कि मैं उनके साथ टीवी स्टेशन में काम करूँगी।
तो इसका मतलब है कि हमारी दोपहर थोड़ी अलग बीतेंगी।
लेकिन मुझे हमारी दोपहर पसंद हैं।
मुझे हमारी दोपहर बहुत पसंद हैं।
लेकिन मैं वही करूँगी जिसकी मुझसे अपेक्षा की जा रही है, काफ़ी कुछ पिप की तरह।
मैं समझी नहीं। आप एक वैज्ञानिक हैं।
मैं विज्ञान का काम ही करूँगी, बस एक किचन में टीवी कैमरों के साथ।
एक तरह से उन लोगों के लिए एक टीचर का काम, जो लोग खाना बनाना सीखना चाहते हैं।
साथ ही, इसके आर्थिक फ़ायदे भी हैं।
मैं जानती हूँ यह मुश्किल होगा, लेकिन तुमने कहा तुम्हें स्कूल पसंद नहीं है
और मैं सोच रही हूँ अगर कैज़्वेल...
पता है, पार्क के पास वह बड़ा स्कूल...
शायद वह तुम्हारे लिए बेहतर होगा।
क्या मेरे पास कोई विकल्प है?
मैं चाहती हूँ तुम इसे आज़माओ
और अगर तुम्हें पसंद नहीं आया, तो तुम इसके लिए मना कर सकती हो।
सुनने में लग रहा है मुझे आज़माना ही पड़ेगा और इसमें कोई बहस नहीं होगी।
तुम मना कर सकती हो। वादा करती हूँ।
तुमसे प्यार है, बनी।
आपसे भी।
तीन, दो, एक, ऐक्शन!
"मैं एलिज़ाबेथ ज़ॉट हूँ और यह है सपर ऐट सिक्स। हमारे"...
मैं इसे नहीं पढ़ सकती।
और, वॉल्टर, मेरी बाँहों में रक्त संचार बंद हो रहा है।
ठीक है, नहीं, बढ़िया है। बढ़िया।
यह बढ़िया है। इसीलिए हम ड्रेस रिहर्सल करते हैं।
- ठीक है। हाँ। - और तुम कमाल की लग रही हो।
यह ड्रेस किसी बच्चे पर बहुत अच्छी लगेगी।
मैं एक वयस्क औरत हूँ।
बढ़िया। वह ऊर्जा बहुत अच्छी लगी। और, पता है...
क्या और बड़े कार्ड बन सकते हैं?
नहीं, बात यह नहीं है कि मैं इसे पढ़ नहीं सकती।
बात यह है कि मेरी अंतरात्मा मुझे यह पढ़ने नहीं देगी।
मैंने अपनी तैयारी की है। मैं करूँ? या मैं करती हूँ।
- तीन, दो, एक? - तुम बस बोल सकती हो।
ठीक है।
मैं एलिज़ाबेथ ज़ॉट हूँ और यह है "सपर ऐट सिक्स।"
बेकिंग पाउडर एक क्षार होता है
जो आपके चिकन स्किन का पीएच स्तर बढ़ा देगा
और उससे कुरकुरापन आएगा।
मैं दोबारा शुरू करती हूँ।
- ठीक है, एलिज़ाबेथ... - मैं ए... हाँ?
...अगर तुमसे कोई ग़लती हो जाए, तो आगे बढ़ती रहना। यह... क्योंकि यह शो लाइव होगा।
- तो, पता है, हम दोबारा शुरू नहीं कर सकते। - सही कहा। हाँ। माफ़ करना।
ठीक है। अच्छा।
ठीक है।
जैसा कि मैं कह रही थी, बेकिंग पाउडर से ख़मीर उठता है
जिससे आपके चिकन स्किन का पीएच स्तर बढ़ जाता है।
संक्षिप्त में, जब आप इसे पकाते हैं, यह स्किन फैलती है।
जितना ज़्यादा फैलेगी, उतनी ही कुरकुरी बनेगी।
- मैं दिखाती हूँ... - स्किन का पीएच स्तर? क्या यह मज़ाक है?
हम अभी शो की शैली पर काम कर रहे हैं।
फूले हुए बाल, कसी हुई ड्रेस, घर जैसा सेट। चेक।
लेकिन हमें एक सेक्सी पत्नी, प्रेममय माँ चाहिए जिसे हर आदमी
काम से घर आने के बाद देखना चाहता है।
लेकिन इस बार, हम अपनी सब्ज़ियों की वर्ग इकाई कम करने की कोशिश करेंगे।
वर्ग इकाई? यह क्या बकवास है?
फ़िल। देखो।
मतलब, बात यह है,
वह बस एक कुक और माँ ही नहीं है, बल्कि वह एक केमिस्ट भी है।
तो मैं सोच रहा था कि... कि उसकी योग्यताओं के बारे में बात करें,
देखने वाली हाउसवाइफ़ों को प्रेरित करें।
- ...आँसू गैस निकलती है। - वह क्या है?
इसीलिए मैं चश्मा पसंद करती हूँ,
जो कुकिंग सेट में कभी शामिल नहीं होते हैं।
फ़िल, मुझे लगता है हम यहाँ कुछ मायने रखने वाला बना सकते हैं।
मायने रखने वाला? तुम क्या हो, आमिश? नहीं!
मुझे कसी हुई ड्रेसें, उत्तेजक हावभाव चाहिए,
जैसे वह अपने दस्ताने इस तरह से पहले।
और हर शो के अंत में, उसे अपने पति के लिए एक कॉकटेल बनानी चाहिए।
मुझे नहीं लगता मिस ज़ॉट
- राज़ी होगी... - मुझे इसकी परवाह क्यों होगी कि उसे क्या चाहिए?
यह उसका शो है।
नहीं, वॉल्टर। यह मेरा शो हो।
हाय, साढ़े छह।
घर पर स्वागत है, मैड।
यह तुम्हारी आज की सारणी है। शाम साढ़े तीन से चार बजे, स्नैक का समय है।
फ़्रिज में अंडे बने रखे हैं।
सुझाव : वे ऊपर से थोड़ी मिर्च बुरकने से ज़्यादा अच्छे लगते हैं।
शाम चार बजे से साढ़े चार बजे तक, होमवर्क।
मुझे हमेशा वह विषय पहले ख़त्म करना पसंद था जो मुझे सबसे कम पसंद था।
उससे वह रास्ते से हट जाता है।
शाम साढ़े चार से पाँच बजे, किताब पढ़ना।
साढ़े छह को "ग्रेट एक्सपेक्टेशंस" पढ़कर सुनाना। हम 87वें पन्ने पर रुके थे।
शाम पाँच से छह बजे तक, मिसेज़ वॉटरहाउस बेबीसिट करेंगी,
या लिंडा उसके गायकदल अभ्यास के लिए तुम्हें चर्च ले जाएगी।
सड़क पार करने से पहले दोनों तरफ़ देखना और भूलना मत :
भगवान वास्तविक नहीं है, लेकिन हम दूसरे लोगों के विश्वास की इज़्ज़त करते हैं।
मैं डिनर के समय तक घर आ जाऊँगी। तुमसे प्यार है। मॉम।
नाज़ुक
डिमेरिट का रिकॉर्ड
- मैड! हमें जाना है! - आ रही हूँ!
मुझे नज़रअंदाज़ ना कर ओ कोमल उद्धारक
मेरी विनम्र पुकार सुन
जब तू दूसरों पर मुस्कुरा रहा है
मुझे नज़रअंदाज़ ना कर
ओ कोमल उद्धारक
मेरी विनम्र पुकार सुन...
हैलो। तुम कौन हो?
मैं आपको अभी नहीं बता सकती क्योंकि मैं आपको जानती नहीं हूँ।
तुक की बात है।
मैं पादरी वेकली हूँ। यह मेरा चर्च है।
मैं मैड ज़ॉट हूँ। मेरा कोई चर्च नहीं है क्योंकि मेरी मॉम कहती हैं कि भगवान वास्तविक नहीं है।
मैं लिंडा की पड़ोसी हूँ।
एक वंश-वृक्ष। मज़ेदार है।
वह विवादास्पद है।
- विवादास्पद? - इसका मतलब बहस करने लायक़ है।
हाँ, यही मतलब है।
अब तक क्या भर लिया है?
मेरी मॉम की तरफ़ से, मेरे पास एज़रा और आईरिस हैं,
लेकिन मेरे डैड की तरफ़ से अभी तक कोई नहीं है।
मुझे पता नहीं कहाँ से शुरू करूँ।
उनसे पूछ क्यों नहीं लेती?
वह मर चुके हैं।
मुझे अफ़सोस है।
लोग कहते हैं कि आपको उसकी याद नहीं आ सकती जो आपके पास कभी था ही नहीं,
लेकिन मुझे लगता है लोग ग़लत हैं। आपको नहीं लगता?
मेरे ख़्याल से लोग बिल्कुल ग़लत हैं।
और ये क्या हैं?
कुछ सुराग़ जो मुझे डैड के ऑफ़िस में मिले,
जो, अगर किसी ने कभी आपसे पूछा, तो मैंने कभी पढ़े ही नहीं।
लेकिन मुझे पता नहीं वह कौन से स्कूल में पढ़े थे, तो यह बेकार है।
यह पंख वाला बैल दिख रहा है?
सेंट ल्यूक को ऐसे ही चित्रित करते हैं।
तुम्हारे डैड सेंट ल्यूक नाम के एक स्कूल में पढ़ते थे।
अब, कौन सा सेंट ल्यूक?
वही सवाल है।
मुझे नज़रअंदाज़ ना कर
और आज का हमारा समय ख़त्म हुआ।
कल "सपर ऐट सिक्स" में, हम कोलॉइड के बारे में जानेंगे।
हालाँकि, मुझे नहीं मालूम इस शो का नाम "सपर ऐट सिक्स" क्यों है।
इसे "सपर ऐट 5:30" कहना चाहिए। लेकिन यह ऐसा ही है।
वॉल्टर, हमें शो के नाम के बारे में बात करनी होगी। यह बेहद भटकाने वाला है।
ख़ैर, हम उसके बारे में बात कर सकते हैं। और मैं बस... चलो कुछ पीते हैं।
मैं पीती नहीं हूँ।
- मैं पीता हूँ। - ठीक है।
मैं जानती हूँ तुम क्या कहोगे और सुधार किए जाएँगे।
मैंने नोट लिए हैं।
वह सेट : वहाँ बहुत सामान फैला हुआ है। क्यू कार्ड : ज़रूरत नहीं है, उन्हें हटा दो।
पोशाक : वॉल्टर, यह ड्रेस अश्लील है और मुझे अपना लैब कोट चाहिए।
- क्या? तुम एक लैब कोट के लिए नहीं मानोगे? - एलिज़ाबेथ।
वह एक एप्रन से ज़्यादा बड़ा होता है।
मुझे समझ नहीं आता सब लोग लैब कोट पहनकर खाना क्यों नहीं बनाते।
एलिज़ाबेथ, यह लैब कोट के बारे में नहीं है।
फ़िल को शो बिल्कुल पसंद नहीं आया।
फ़िल? फ़िल कौन है?
वह स्टेशन का मालिक है।
मुझे उससे नफ़रत है। मुझे उससे बहुत नफ़रत है।
वह मेरे सपनों में मुझे सताता है। जब मैं जाग रहा होता हूँ, वह तब भी मुझे सताता है।
क्या मुझे परवाह है कि फ़िल क्या सोचता है?
- नहीं, मुझे नहीं है। - लेकिन...
मैं उससे सहमत हूँ। हमें सच में कुछ बदलाव करने पड़ेंगे।
मुझे पता था यही होगा, वॉल्टर।
- तुमने कहा था यह मेरा शो होगा। - हाँ, और यह है। यह है।
तो इसे अपना शो बनाओ।
पता है मुझे टीवी के बारे में सबसे अच्छा क्या लगता है?
सब कुछ।
इसमें आपको कहीं और ले जाने और मनोरंजन करने की ताक़त है।
यह आपको किसी चीज़ का हिस्सा महसूस करवा सकता है।
आज के शो में समस्या सेट या पोशाक की समस्या नहीं थी।
मैं तुम्हें तुम जैसा ज़्यादा देखना चाहता था। बस एक वैज्ञानिक के रूप में नहीं।
लेकिन मैं एक वैज्ञानिक हूँ। मैं वही हूँ।
हो सकता है।
लेकिन वह बस शुरुआत है।
मिसेज़ मडफ़ोर्ड ने कहा कि मैं क्लास में बहुत, बहुत अच्छा कर रही हूँ।
जब उन्होंने हमसे कोट और टोपी पहने हुए पेंगुइन बनवाए, मैंने अपना मुँह बंद रखा।
शायद उन्हें नहीं मालूम है
कि पेंगुइन के कई समूह दरअसल इक्वेटर के नीचे रहते हैं।
ख़ैर, यह एक आम ग़लतफ़हमी है।
और मैंने लाइब्रेरियन से एक भी किताब नहीं मांगी!
और कैंटीन में,
- मैंने अमांडा के साथ अपना लंच नहीं बाँटा... - मैड।
मैं समझती हूँ कि तुम स्कूल बदलने के बारे में घबरा रही हो।
लेकिन बदलाव अच्छा होता है। बदलाव की विकास है।
हम अलग-अलग जाएँगे। तुम माँस कटवाना चाहती हो या डेरी लेने?
क्या मैं बस आपके साथ नहीं रह सकती?
ज़रूर, बनी।
अंदर आ जाओ।
तो, योजना में छोटा, नन्हा सा बदलाव है।
- कुछ ज़्यादा बड़ा नहीं है। - हाँ?
पता भी नहीं चल रहा।
वॉल्टर।
हम...
"सपर ऐट सिक्स" आज रात प्रसारित होगा। आज। अभी।
टीवी पर? लेकिन हमें और दो हफ़्तों के लिए रिहर्सल करनी थी।
तुम जिस शो की जगह आ रही हो, उसके पुनः प्रसारण से कोई आय नहीं आ रही है।
और बात यह है। यह अच्छी ख़बर है।
और शायद मुझे यह पहले कहना चाहिए था।
हमारे चैनल की रेटिंग सबसे कम है, तो बहुत कम लोग देख रहे होंगे।
और फ़िल हमसे नफ़रत करता है
और यह मुमकिन है कि वह इस शो को रद्द करने की वजह ढूँढने के लिए ऐसा कर रहा है।
तो जब तुमने कहा था कि तुम ऐंकरों से बातचीत करते हो, तुम्हारा यही मतलब था?
मैंने यह नहीं कहा था कि मैं इसमें अच्छा हूँ।
सबके होश उड़ा देना।
मैं इसके बारे में सोचूँगी।
टेस्टिंग। टेस्टिंग। एक, दो, तीन।
शैरी, इस सामान की जगह नोट करो।
चलो चलें! चलो, लोगों!
चलो! चलो! चलो!
एलिज़ाबेथ ज़ॉट "सपर ऐट सिक्स" में
हम लाइव होंगे पाँच, चार, तीन, दो, एक में।
मैं कुकिंग को गंभीरता से लेती हूँ और मुझे मालूम है आप भी लेते हैं।
मैं यह भी जानती हूँ कि आपका समय क़ीमती है और, ख़ैर, मेरा भी है।
क्या वह एक कमबख्त पेंसिल है? उसे कमबख़्त पेंसिल क्यों चाहिए?
मेरे अनुभव में, लोग उस मेहनत और बलिदान की अहमियत नहीं समझते हैं
जो एक माँ, एक पत्नी, एक औरत बनने में लगते हैं।
ख़ैर, मैं उन लोगों में एक नहीं हूँ।
यहाँ हमारे समय के अंत तक, हमने कुछ करने लायक़ किया होगा।
हमने कुछ ऐसा बनाया होगा जिसे नज़रअंदाज़ नहीं किया जा सकेगा।
हमने सपर बनाया होगा और उसके मायने होंगे।
काम करते समय मैं खाली जगह होना पसंद करती हूँ।
इससे यह बात साबित होती है कि हम जो साथ में कर रहे हैं, वह ज़रूरी है।
हैरी, क्या ये चीज़ें हटाने में तुम मेरी मदद करोगे?
और यूजीन, एमस। शुक्रिया।
खाना बनाना केमिस्ट्री है और केमिस्ट्री ज़िंदगी है।
सब कुछ बदलने की आपकी क़ाबिलियत, जिसमें आप ख़ुद शामिल हैं, यहीं शुरू होगी।
चलिए शुरू करें, ठीक है?
तुम्हें शो में क्या पसंद आया?
मुझे नींद ना आने की बीमारी है और उससे मैं तुरंत सो गया।
आलूओं में विटामिन सी, पोटैशियम और कॉम्प्लेक्स कार्बोहायड्रेट होते हैं।
मैं गर्व से किचन के अनदेखे खच्चर का पक्ष लेती हूँ :
महिलाएँ और बेक्ड आलू।
हाँ?
- मुझे वाक़ई लगा कि वह... - क्या वह मुस्कुराने से मर जाती?
बिल्कुल। और ऐसा लगता है कि उसकी फ़िगर अच्छी है,
लेकिन उसने उसे उस अजीब कोट के नीचे छुपा रखा है।
मैं अपनी चिली में दालचीनी डाल रही हूँ। मैंने ऐसा पहले कभी नहीं किया है।
किचन में प्रयोग करने से घबराइए नहीं।
किचन में निडरता का मतलब ज़िंदगी में निडरता होता है।
एक शब्द में बताओ कि उस शो को देखना कैसा लगा।
- उबाऊ। - सज़ा।
- फीका। अवसादग्रस्त। - दुखी। खोया हुआ।
हाँ, तुम्हारा शब्द?
क़ाबिल।
क़ाबिल? इसका मतलब भी क्या है?
और आज हमारे पास इतना ही समय है।
उम्मीद है आप कल मेरे साथ जुड़ेंगे,
जब हम तापमान की दिलचस्प दुनिया टटोलेंगे
और देखेंगे कि वह हमारी स्वाद कोशिकाओं पर कैसे असर करता है।
बच्चों, मेज़ सजाओ। तुम्हारी माँ को साँस लेने के लिए कुछ पल चाहिए।
तालियाँ
और कट।
पूरी दुनिया उसके हाथों में है पूरी दुनिया उसके हाथों में...
मैं उम्मीद कर रहा था कि मैं अपने नए पसंदीदा जासूस से मिलूँगा।
हाय, मिस्टर वेकली।
उम्मीद करता हूँ कि तुम्हें बुरा नहीं लगेगा, लेकिन यह सारे सेंट ल्यूकों की सूची है
जो ऐलाबामा, अलास्का, ऐरिज़ोना, आरकन्सॉ, कैलिफ़ोर्निया, कोलाराडो,
कनेटिकट और डेलावेयर में हैं।
अब, विस्कॉन्सिन और वायोमिंग तक पहुँचने की ज़िम्मेदारी तुम्हारी होगी।
गज़ब। आपने यह कैसे किया?
मैंने इन्हें लाइब्रेरी में येलो पेजेज़ से निकाला।
तुम एक-एक राज्य करके उनमें सेंट ल्यूक देखो। और उसमें काफ़ी सारे हैं।
जहाँ नाम की बात आती है,
चर्चों की कल्पना बहुत अच्छी नहीं होती है।
आप मेरी मदद क्यों कर रहे हैं?
क्योंकि जो लोग सवाल नहीं पूछते हैं, वे अंधविश्वास करते हैं
और अंधविश्वास श्रद्धा से सबसे विपरीत चीज़ है।
क्या आप इसे फिर से धीरे बोल सकते हैं?
"आप मेज़बान का वर्णन कैसे करेंगे?"
"नकचढ़ी।" "अप्रिय।" "एक बार भी नहीं मुस्कुराई।"
मुस्कुराई?
क्या अपेंडिक्स निकालते समय सर्जन मुस्कुराते हैं? नहीं।
क्या आप चाहेंगे वे मुस्कुराएँ? नहीं।
- मिस्टर लेबेनस्मॉल? - अभी नहीं।
अगर मैं तुमसे मुस्कुराने के लिए कहूँ, तो तुम कमबख़्त मुस्कुराओगी।
नहीं मुस्कुराऊँगी।
मेरे ख़्याल से एलिज़ाबेथ कहने की कोशिश कर रही है...
यह जानते हैं मैं क्या कह रही हूँ, क्योंकि मैं वह कह रही हूँ।
मेरी बात सुनो, मोहतरमा।
मैं इस स्टेशन का मालिक हूँ। तुम समझ रही हो?
क्या कोई उन फ़ोनों का जवाब देगा?
तुम बस यहाँ आकर
जो मर्ज़ी आए वह नहीं कर सकती।
मैं अपनी मर्ज़ी की नहीं कर रही। अगर कर रही होती, तो मैं एक रिसर्च लैब में होती।
मैं तुम्हें कुछ समझाता हूँ।
आदमी हमेशा समझाने की कोशिश करते रहते हैं और औरतों से बैठकर सुनने की अपेक्षा की जाती है।
मैं यह नौकरी नहीं चाहती, लेकिन मुझे पैसों की ज़रूरत है
और मैं किसी भी और के मुक़ाबले ज़्यादा मेहनत करूँगी कि यह शो मेरे गर्व करने लायक़ बने।
लेकिन आपको ऐसा शो चाहिए जो यह मिथ्या दिखाता रहे कि औरतें बेवक़ूफ़ होती हैं
और उनके दिन का सबसे बड़ा फ़ैसला यही होता है
कि अपने नाख़ूनों पर कौन सा रंग लगाएँ।
मैं वैसा नहीं करूँगी और कितना भी डराने-धमकाने से मेरा मन नहीं बदलेगा।
एक आदमी चाहता है कि लंबे दिन के काम के बाद उसकी पत्नी उसके लिए एक जाम बनाए।
तो कमबख़्त जाम बनाओ।
आप ऐसा क्यों मान रहे हैं कि आदमी का दिन औरत के दिन से ज़्यादा लंबा था?
आप कमबख़्त जाम क्यों नहीं बनाते?
- मिस्टर लेबेनस्मॉल। - क्या?
हमें शो के बारे में बहुत सारे फ़ोन आ रहे हैं।
कल की सामग्री के बारे में कुछ उलझन है।
ख़ासतौर से, सीएच3सीओओएच।
एसिटिक एसिड। सिरका। उसमें चार प्रतिशत एसिटिक एसिड होता है।
माफ़ करना। मुझे आम शब्दों में सूची बनानी चाहिए थी।
अगर फ़ोन ऐसे ही बजते रहे, तो हमें कुछ लड़कियों को काम पर रखना पड़ेगा।
अगर आप होल्ड करें, तो मैं आपको अभी वह जानकारी देती हूँ।
सीएच3सीओओएच सिरका है।
"सपर ऐट सिक्स," आप होल्ड कर सकती हैं?
हैलो। "सपर ऐट सिक्स।"
हैलो, "सपर ऐट सिक्स।" मैं एलिज़ाबेथ हूँ।
हाँ, वही एलिज़ाबेथ।
मुझे बहुत ख़ुशी है कि आपको शो अच्छा लगा।
- जो आप देख रहे हैं वह ज्वलन है। - हाँ।
इसका प्रभाव नाटकीय है, लेकिन इसका विज्ञान सरल है।
यह केक के साथ सबसे अच्छा लगता है।
मुझे नहीं लगता मैंने पहले कभी झुककर सलाम किया है।
ख़ैर, हर चीज़ कभी ना कभी पहली बार होती है। और आख़िरी बार भी।
मैं आपसे कल मिलती हूँ।
बच्चों, मेज़ सजाओ। तुम्हारी माँ को साँस लेने के लिए कुछ पल चाहिए।
हैलो। माफ़ करना, मुझे थोड़ी देर हो गई।
थोड़ी?
ख़ैर, ये महिलाएँ सैन फ़्रांसिस्को से ड्राइव करके आई थीं
और उनके पास मक्खन मथने के बारे में बहुत सारे सवाल थे।
और मुझे क्रू के साथ आपूर्ति सूची पर बात करनी पड़ी और...
ख़ैर, उससे फ़र्क नहीं पड़ता।
मुझसे क्या छूट गया?
सब कुछ।
ख़ैर, मेरे ख़्याल से अब करने को बस एक ही चीज़ है।
तो मुझे बताओ। मुझे सब कुछ बताओ।
अब तक कैज़्वेल में मैं जितने लोगों से मिली हूँ, सब विनम्र और स्मार्ट और सीखने आए हैं।
ख़ैर, उनकी लाइब्रेरी बड़ी है।
मैंने "द रियल लाइफ़ ऑफ़ सेबैस्टियन नाइट" उधार ली है
और अब तक वह काफ़ी अच्छी किताब है।
- दख़ल देने के लिए माफ़ कीजिए... - वह...
...लेकिन मैं रोज़ आपका शो देखती हूँ और वह सूफ़ले
और हालात का मुक़ाबला करने वाला एपिसोड बेहद प्रेरणादायक था।
मेरी बहन अपने बॉस से वेतन बढ़ाने के लिए कहने से डरती थी,
लेकिन मैंने अभी उससे कहा जो आपने कहा था।
कि, "डर केवल न्यूरोट्रांसमीटर है जो किसी कथित ख़तरे पर प्रतिक्रिया देता है।"
और उसने कर दिखाया। उसका वेतन बढ़ गया।
गज़ब। कमाल की बात है।
मैं आपके लिए मुफ़्त मीठा लाती हूँ।
शुक्रिया।
मीठा।
माफ़ करना। मैड, क्या तुम प्लीज़ मुझे अपनी किताब के बारे में और बताओगी?
- तो... - ठीक है, यह लीजिए।
और मुझे माफ़ कीजिए, क्या आप प्लीज़ इस पर साइन कर सकती हैं?
ज़रूर।
शुक्रिया।
- गज़ब। शुक्रिया। - शुक्रिया।
एक बार फिर, मुझे माफ़ करना। मेरा पूरा ध्यान तुम पर है।
क्या हम बस घर जा सकते हैं?
क्यों ना हम अपना डिनर ख़त्म कर लें और फिर हम घर चलेंगे।
ठीक है।
सपर ऐट सिक्स सप्ताह की हर रात आरबीएलए टीवी पर
उप-शीर्षक अनुवादक : मीनू